cyanic-selkie/wikianc huggingface dataset:
פני קדם
היישוב
היישוב צופה על נחל ערוגות, ומנגד ניתן לראות את הרי ירדן.
בחורף 2017 נצפה רכס הר חרמון מושלג מהיישוב פני קדם.
בפני קדם מתגורר חבר הכנסת שמחה רוטמן מסיעת הציונות הדתית.
החל משנת 2017 ניתנת לתושבי יישוב זה הטבת מס בהתאם לסעיף 11 לפקודת מס הכנסה.
חקלאות
תושבי היישוב מתפרנסים ממקצועות חופשיים ויש כמה מהם העוסקים גם בחקלאות סביב היישוב, שם הוכשרו יותר מ-200 דונם אדמה לצורך חקלאות, והם מנוצלים בעיקר לכרמי זיתים וענבי יין. לחקלאים חוזה חכירה עם החטיבה להתיישבות של הסוכנות היהודית.
בשנת 2018 אחד מתושבי היישוב החליט שאינו רוצה לגור בתוך גדרות, יצא מן היישוב והקים חוות צאן. תפעול החווה נעשה בעזרת נוער המגיע בהתנדבות ועובדים הגרים בחווה. הם אחראים ושותפים מלאים לכל העשייה בחווה. החווה נעזרת בארגון 'השומר יו"ש', אשר תומכת בחקלאים באזור יהודה ושומרון. הארגון מספק גם שומרים ללילות בחווה.
רוי הינסון
רוי מנוס הינסון הבן (באנגלית: .Roy Manus Hinson Jr; נולד ב-2 במאי 1961) הוא כדורסלן עבר אמריקאי, אשר שיחק בליגת ה-NBA בין השנים 1983–1991. ממוצעיו הכוללים לאורך 8 עונותיו בליגה הם 14.2 נקודות, 6.8 ריבאונדים ו-1.7 חסימות למשחק.
קריירת מכללות
הינסון נולד בעיר טרנטון שבניו ג'רזי, ובין השנים 1979–1983 למד באוניברסיטת ראטגרס. בעונתו האחרונה בקבוצת הכדורסל של האוניברסיטה, 1982/1983, הוביל אותה להעפלתה הרביעית אי פעם לטורניר אליפות המכללות, עם ממוצעים של 16.6 נקודות ו-8.6 ריבאונדים למשחק. בסיבוב השני של הטורניר הפסידה הקבוצה מול אוניברסיטת סנט ג'ון, בה שיחקו כריס מאלין וביל ונינגטון, בתוצאה 55–66. בסיום אותה עונה זכה הינסון בפרס השחקן המצטיין של מחוז A-10.
קריירת משחק מקצועית
ביוני 1986, לאחר 3 עונות בקליבלנד, הועבר בטרייד לפילדלפיה 76' בתמורה לבחירה הראשונה בדראפט 1986, אותה ניצלו הקאבלירס כדי לבחור בבראד דוהרטי. לאורך תקופתו בפילדלפיה שיתף פעולה עם חברי היכל התהילה של הכדורסל לעתיד ג'וליוס ארווינג, צ'ארלס בארקלי ומוריס צ'יקס, ותרם 13.3 נקודות, 6.3 ריבאונדים ו-2.2 חסימות למשחק.
במהלך עונת הועבר עם טים מקורמיק בטרייד לניו ג'רזי נטס, בתמורה למייק ג'מינסקי ובן קולמן. בעונה הבאה הוליך את קלעי הנטס עם ממוצע של 16.0 נקודות למשחק, אך קבוצתו סיימה במקום ה-11 בלבד באזור המזרחי, בפעם השנייה ברציפות. בינואר 1990 סבל מפציעה קשה בברכו הימנית, אשר השביתה אותו ממשחק עד לסיום אותה עונה והגבילה אותו לתשעה משחקים בלבד בעונה העוקבת, בסיומה נאלץ לפרוש ממשחק, בגיל 29.
יחסי איראן–פולין
יחסי איראן–פולין הם היחסים ההיסטוריים ובילטרליים בין הרפובליקה האסלאמית של איראן לבין רפובליקת פולין. שתי המדינות חברות באו"ם.
היסטוריה
בשנת 1474 הסוחר הוונציאני אמברוזיו קונטריני מסר מכתב לקזימיר הרביעי, מלך פולין, מהשאה הפרסי אוזון חסן. כבר במהלך המאה ה-16 סוחרים איראניים יצרו קשר והחליפו סחורות עם סוחרים פולנים. בשנת 1795, פרס הייתה אחת משתי מדינות (השנייה היא האימפריה העות'מאנית) אשר לא הכירו בחלוקת פולין על ידי האימפריה האוסטרית, ממלכת פרוסיה והאימפריה הרוסית.
בשנת 1919, לאחר תום מלחמת העולם הראשונה, חזרה פולין לעצמאותה. באותה שנה הכירה בה איראן וביססה עימה יחסים דיפלומטיים. בשנת 1927 חתמו שתי המדינות על חוזה ידידות וב-1928 פתחה פולין קונסוליה בתבריז.
בשנת 1942 הגיעו לאיראן כ-120,000 פליטים פולנים, שיצאו מברית המועצות בעקבות הסכם שיקורסקי–מייסקי, בסיוע צבא אנדרס. בטהראן שהו הפליטים בארבעה מחנות, כולל אחד הגנים הפרטיים של השאה האיראני שהוסב למחנה פליטים זמני, ובית חולים מיוחד הוקדש להם. לאחר המלחמה, כמה מהם החליטו להישאר באיראן לצמיתות, להתחתן עם בני זוג איראניים ולהקים משפחות. לאחר מלחמת העולם השנייה, איראן ופולין כוננו מחדש את היחסים הדיפלומטיים באוגוסט 1945. רמת היחסים שודרגה לשגרירויות בשנת 1962.
עם זאת, בשנת 2019, פולין אירחה את ועידת ורשה, כנס אשר בפועל עסק בדרכי התמודדות מול השפעתה של איראן במזרח התיכון. הכנס עורר תגובה זועמת מצד ממשלת איראן, שגינתה את פולין והטיחה בפולין שהם מתנהגים כשכירי חרב של וושינגטון. לאחר מכן ביטלה איראן פסטיבל קולנוע פולני שעמד להתקיים בטהראן.
הסכמים בילטרליים
שתי המדינות חתמו על כמה הסכמים דו צדדיים כגון אמנת ידידות (1927); הסכם סחר (1952); הסכם תחבורה דרכים (1976); הסכם תמיכה הדדית והגנה על השקעות (1998); הסכם למניעת מיסוי כפול (1998); הסכם על תחבורה אווירית (1999) והסכם על שיתוף פעולה בתחום הגנת הסביבה (2002).
יחסי סחר
בשנת 2017 הסתכם הסחר בין איראן לפולין ב-230 מיליון דולר. הייצוא העיקרי של איראן לפולין כולל: נפט גולמי ומוצרי נפט, פטרוכימיקלים, פירות, פירות יבשים (בעיקר פיסטוקים וצימוקים) תמרים, פלסטיק ומוצרי פלסטיק, ברזל ופלדה, שטיחים ושטיחים מותאמים. הייצוא העיקרי של פולין לאיראן כולל: מכונות חקלאיות, מוצרי מזון, ציוד ומכשור רפואי, זכוכית ומכשירים ביתיים.
מחלף המעפילים
מחלף המעפילים הוא מחלף המקשר את נתיבי איילון (כביש 20) לרחוב המעפילים בכפר שמריהו שבמחלף משתנה שמו לרחוב מנחם בגין.
המחלף
כביש 531 נמצא צפונית למחלף בערך קילומטר אחד.
למחלף רשפון-געש הכביש קיים לכיוון צפון בלבד. בעתיד יתווסף לקטע זה איילון דרום ויתחבר גם הוא למחלף.
באזור
צפונית-מערבית למחלף נמצא היישוב כפר שמריהו, ודרומית-מערבית למחלף נמצאת הרצליה פיתוח. מזרחית למחלף נמצא מרכז העיר הרצליה.
ספרינגפילד (אורגון)
ספרינגפילד (באנגלית: Springfield) היא עיר במערב מחוז ליין שבמדינת אורגון שבארצות הברית. העיר שוכנת בחלקו הדרומי של עמק וילאמט והיא חלק מהאזור המטרופוליני המשותף לה ולעיר יוג'ין, ממנה היא מופרדת על ידי כביש בין-מדינתי 5 והיא השנייה בגודל אוכלוסייתה במטרופולין זה.
ההיסטוריה המקומית של ספרינגפילד מתחילה עם התיישבותה של משפחת בריגס (Briggs) במקום בשנת 1848. הקהילה התאגדה לעיר ב-1885 שנקראה על שם המעיין הטבעי הנובע בשדה או בערבה שהיום כלולה בשטח העיר. במשך כל השנים הייתה כלכלת העיר תלויה במשאבים חיצוניים, אך משנות התשעים של המאה ה-20 חל גיוון במקורות התעסוקה של העיר כאשר הוקם בה בית חולים של הארגון PeaceHealth והוא המעסיק הגדול ביותר בעיר.
היסטוריה
ספרינגפילד יושבה לראשונה על ידי אליאס ומרי בריגס כאשר הגיעה משפחתם לאזור ב-1848. הם היו בין הראשונים שיצאו לתור את האזור דרך מה שקרוי "הנתיב הדרומי" דרך אגם קלאמת העליון, רכס קסקייד, ועמק הנהר רוג, אז מצפון לעמק וילאמט. אליאס בירגס הפעיל יחד עם ויליאם סטיבנס מעבורת על נהר וילאמט הסמוך.
על פי רישומי תביעות הקרקעות, היה סטיבנס המתיישב הראשון שתבע בעלות על קרקע בתחומי שטחה של ספרינגפילד, כאשר הוא הגיע לשם באוקטובר 1847. הוא החל בבניית ביתו יחד עם שלושת בניו הבכורים וכאשר הושלמה הבנייה בדצמבר, הצטרפו אליו שאר בני משפחתו והם חגגו יחדיו את חג המולד.
אחד מהמתיישבים הראשונים הנוספים בסביבתה של ספרינגפילד היה קפטן פליקס סקוט האב, שהתיישב באותה שנה בין נהר מקנזי לבין נהר וילאמט.
ב-1854 נפתח בית הספר של מחוז ספרינגפילד. לבית הספר הוקם בניין קטן על פינת רחוב 7 דרום ורחוב B, ששירת את הקהילה עד לשנות השמונים של המאה ה-19. המורה הראשונה הייתה אגנס סטיוארט, צעירה מפנסילבניה שהגיע לספרינגפילד ב-1853.
ב-1871 נסלל קו מסילת הברזל הראשי בין קליפורניה לבין אורגון והוא עקף את ספרינגפילד לטובת יוג'ין. הסיבה לכך נבעה מתשלום סכום של 40,000 דולר ששולם על ידי קבוצה של אנשי עסקים בולטים מיוג'ין למממן של מיזם סלילת המסילה, בן הולדיי, כדי שהמסילה תעקוף את ספרינגפילד ותחצה את נהר וילאמט ליד הריסבורג ולא ליד ספרינגפילד. כך החלה היריבות בין הערים שנמשכת עד היום.
ב-1885 התאגדה ספרינגפילד כעיר. ראש העירייה הראשון היה אלברט ווקר, נפח במקצועו.
במאי 1992 הייתה ספרינגפילד לעיר הראשונה בארצות הברית שחוקקה חוק אנטי להט"בי בעקבות מערכה שנוהלה על ידי ארגון "ברית אזרחי ספרינגפילד" (Oregon Citizens Alliance) השמרני. אף על פי כן, מאוחר יותר חוקקה מדינת אורגון חוק למניעת חקיקה אנטי להט"בית.
בתרבות הפופולרית
ספרינגפילד זכתה במקום השלישי בהצבעה על זהות העיר בה תוקרן הקרנת הבכורה של משפחת סימפסון - הסרט שנערכה בין 16 ערים בארצות הברית ששמן ספרינגפילד. יוצר הסדרה, מאט גריינינג, שהוא תושב אורגון, שלח לספריגפילד לוחית בה נכתב בין השאר "יו לספרינגפילד, אורגון, הספרינגפילד האמיתית" (Yo to Springfield, Oregon – the real Springfield). באפריל 2012 אישר גריינינג לכתב העת Smithsonian שהוא קרא לספרינגפילד הדמיונית על שמה של ספרינגפילד, אורגון. הוא גם אישר שהוא השאיר בכוונה את העמימות על זהותה של העיר כדי לאפשר לתושבי כל הערים בשם זה להניח שהעיר בסדרה המצוירת קרויה על שם עירם.
פרנץ וילהלם, נסיך פרוסיה
פרנץ וילהלם, נסיך פרוסיה (בגרמנית: Franz Wilhelm von Preußen; נולד ב-3 בספטמבר 1943), הוא איש עסקים גרמני ונסיך לבית הוהנצולרן הפרוסי, שהיה נשוי למריה ולדימירובנה, הנסיכה הגדולה של רוסיה - הטוענת לראשות בית רומנוב הרוסי.
ביוגרפיה
פרנץ וילהלם נולד ב-3 בספטמבר 1943 בגרינברג בשלזיה, לקרל פרנץ, נסיך פרוסיה, שהיה נכדו של וילהלם השני, קיסר גרמניה, ואשתו הראשונה הנרייטה, נסיכת שנאייך-קרולאט, בתם של יוהאן גאורג, נסיך שנאייך-קרולאט והרמינה, נסיכת רויס-גרייץ. יחד עם פרנץ וילהלם נולד גם אח תאום - פרידריך כריסטיאן, נסיך פרוסיה, אולם הוא מת כעבור 3 שבועות. בשנת 1946 התגרשו הוריו, ואביו התחתן עוד פעמיים נוספות.
פרנץ וילהלם למד משפטים ומינהל עסקים באוניברסיטאות של מיינץ ופרנקפורט, ולאחר מכן עבד בחוץ לארץ במשך תקופה. ב-22 בספטמבר 1976 התחתן פרנץ וילהלם במדריד עם מריה ולדימירובנה, הנסיכה הגדולה של רוסיה, בתו של ולדימיר קירילוביץ', הנסיך הגדול של רוסיה. פרנץ וילהלם קיבל את התואר "מיכאיל פאבלוביץ', הנסיך הגדול של רוסיה", ובשנת 1981 נולד לזוג בנם היחיד גאורגי מיכאילוביץ', הנסיך הגדול של רוסיה. בשנת 1982 נפרדו השניים, ובשנת 1986 הם התגרשו, ופרנץ וילהלם ויתר על תוארו הרוסי.
בשנת 1984 התיישב פרנץ וילהלם במדריד, שם עבד כבנקאי השקעות וכיזם נדל"ן. בשנת 2002 ייסד פרנץ וילהלם יחד עם תאודור טאנצן את חברת הפיתוח "פרינץ פון פרוסן", המשחזרת מבנים ישנים בגרמניה. בשנת 2004 רכש פרנץ וילהלם במימון קבוצת משקיעים, את "תעשיות הפורצלן המלכותי, ברלין", והציל אותה מחדלות פירעון.
מיצובישי טרדיה
מיצובישי טרדיה (באנגלית: Mitsubishi Tredia) היא מכונית משפחתית קומפקטית, 4 דלתות, אשר יוצרה על ידי חברת מיצובישי מוטורס היפנית בין השנים 1982–1990.
שם הדגם "מיצובישי טרדיה" נגזר מהלוגו של חברת מיצובישי מוטורס - שלושת היהלומים.
הדגם יוצא לארצות הברית ופנמה והיה לדגם הראשון שנמכר באצרות הברית תחת המותג מיצובישי.
דגם הקופה של חברת מיצובישי: מיצובישי קורדיה יוצר באותן שנים (1982–1990) והיה כמעט זהה לדגם הסדאן "מיצובישי טרדיה" בתכונות של המנוע ושל הגיר, (כולל תמסורת ידנית - 4x2 Super Shift transmission מהירויות).
בסיס הגלגלים של ה"מיצובישי טרדיה" הוא 2,445 מ"מ, זהה לבסיס הגלגלים של המיצובישי קורדיה.
רודולף הראשון, מלך גרמניה
רודולף הראשון ידוע גם בכינוי רודולף מהבסבורג (בגרמנית: Rudolf von Habsburg, בצ'כית: Rudolf Habsburský; 1 במאי 1218 - 15 ביולי 1291) לבית הבסבורג, היה מייסד שושלת הבסבורג בשלטון גרמניה. היה לרוזן הבסבורג ב-1239 בערך, ונבחר להיות מלך גרמניה מ-1273 עד מותו ב-1291. בראשית חייו צבר רודולף כוח והשפעה באמצעות הרחבת האדמות שבשליטתו, עד שהפך לשליט החזק ביותר בדרום גרמניה. בחירתו למלך סיימה את 'התקופה ללא מלך', האינטררגנום הגדול, שהחל ב-1245, על חשבון יריבו המועדף אוטוקר השני, מלך בוהמיה. בנוסף השתלט על דוכסויות אוסטריה, שטיריה וקרינתיה.
חייו המוקדמים
רודולף נולד ב-1 במאי 1218 בטירת הבסבורג שכעת בשטח שווייץ המודרנית. בילדותו הוכר כבעל כישרון ספורטיבי רב, והצטיין בריצה, היאבקות וסייף. בנוסף, ניחן רודולף בבגרות מנטלית רבה, ונהג ללוות את אביו אל בתי המשפט והמחנות הצבאיים. בהיותו בנו הבכור, זכה בירושת אחוזת אביו לאחר שזה יצא למסע צלב בארץ הקודש ומת באשקלון ב-1239. ב-1245 נשא לאשה את גרטרוד מהוהנבורג, למטרות פוליטיות, ויחד עימה קיבל לידיו את טירת אולטניגן וכן טריטוריה משמעותית.
רודולף נלחם בשליטים שכנים שונים כדי להרחיב את ממלכתו, וביניהם היינריך השלישי פון נויינבורג, ארכיבישוף בזל וולטר פון גרולדסק, ארכיבישוף שטרסבורג. בנוסף, הגדיל רודולף את אוצרו על ידי הטלת מיסים חדשים והנחת מבנה בירוקרטי איתן. את ההשראה לכך קיבל מהמודל של הנורמנים בסיציליה, ובמיוחד מפרידריך השני, קיסר האימפריה הרומית הקדושה לבית הוהנשטאופן, בו תמך.
עלייה לשלטון
לאחר נפילת בית הוהנשטאופן עם מות פרידריך השני, קיסר האימפריה הרומית הקדושה ב-1250, שררה תקופה ללא מלך בגרמניה, האינטררגנום הגדול. תקופה זו היווה הזדמנות עבור רודולף לשדרג את מעמדו מלורד פיאודלי, למלך על גרמניה כולה. האוצרות שצבר מירושתו, מלחמותיו ונישואיו סייעו לו לבסס את מעמדו כלורד פיאודלי חזק יחסית בדרום גרמניה. ב-1 באוקטובר 1273 נבחר רודולף למלך גרמניה על ידי אספת הנסיכים שהתקיימה בפרנקפורט, לאחר שגבר על המתחרה העיקרי שלו אוטקר השני, שהיה מלך בוהמיה. ניצחונו נבע בין היתר מרצונם של נסיכי גרמניה למנוע מאוטקר השני, שלא היה משושלת גרמנית טהורה את המלוכה. רודולף הומלך ב-24 באוקטובר 1273 באאכן והוכר על ידי האפיפיור גרגוריוס העשירי בספטמבר 1274, בתנאי שיוותר על זכויותיו כשליט רומא ויוביל מסע צלב חדש.
סטיבן בוקסר
סטיבן בוקסר (באנגלית: Stephen Boxer; נולד ב-19 במאי 1950) הוא שחקן קולנוע, טלוויזיה ותיאטרון אנגלי.
רודולף הראשון, מלך גרמניה
תקופת השלטון
ב-1282 קיבל רשות מנסיכי גרמניה להעניק לבניו אלברכט ורודולף ולחתנו ונצל את האדמות שכבש מידיו של אוטוקר, ואלו הפכו בהמשך לטריטוריה גרעינית של ממלכת הבסבורג. רודולף נלחם בניסיונות ההתרחבות של הצרפתים בגבולו המערבי באמצעות נישואיו לאיזבלה, ביתו של יו הרביעי דוכס בורגנדי, וכן באמצעות שכנוע של אוטו הרביעי, רוזן בורגונדיה לקבל את מרותו. אף על פי כן, השפעה צרפתית בחצר האפיפיורית, מנעה ממנו להכריז על רודולף כקיסר האימפריה הרומית הקדושה.
סטיבן בוקסר
ביוגרפיה
בוקסר נולד בסידקאפ שבמחוז קנט באנגליה. תפקידו הידוע ביותר הוא בדמות ג'ו באופרת הסבון של BBC One "רופאים". ב-2008 לקח פסק זמן מהסדרה כדי לשחק בתפקיד פטרוציו בהפקה של הלהקה השייקספירית המלכותית למחזה "אילוף הסוררת", ובנובמבר 2010 חזר לשחק בסדרה בפרקים אחדים.
רודולף הראשון, מלך גרמניה
תקופת השלטון
עם ביסוס שלטונו הטיל רודולף מסי קבע גבוהים על היהודים המתגוררים בשטח הנתון למרותו ובמקביל הטיל איסור על עזיבת הממלכה בלי רישיון מיוחד ותשלום כל המיסים ב-28 ביוני 1286, ד' בתמוז ה'מ"ו, תפסו אנשיו של רודולף את המהר"ם מרוטנבורג כאשר היה בדרכו אל מחוץ לתחומי ממלכתו. לאחר שהכניס אותו למאסר דרש עבורו כופר גדול מן הקהילה היהודית. על פי המסורת היהודית, סירב המהר"ם מרוטנבורג להשתחרר בעבור הכופר, שכן "אין פודין השבויים יותר מכדי דמיהן מפני תיקון העולם שלא יהו האויבים מוסרין עצמם עליהם לשבותם." המהר"ם מרוטנבורג אכן לא נפדה, ומת בזמן מאסרו שנים ספורות לאחר שמת רודולף.
סטיבן בוקסר
ביוגרפיה
בוקסר כיכב בסדרות דרמה בלשיות, ובהן בשלוש עונות של הסדרה "החשוד העיקרי". הוא הגיש תוכנית ילדים בטלוויזיה בשם ביחד עם בריל ריד, ובתוכנית ההמשך "Mooncat and Co", בה הצטרפו אליו שחקנים כגון פאט קומבס, פאם איירס, פטסי רולנדס ווילף לון. בוקסר השתתף בדוקו-דרמה "A Royal Scandal" של ה-BBC. ב-2005 גילם את מר סמית' בעיבוד לרומן "ימי בית הספר של טום בראון", ואת לורד מלוויל בסדרה "Garrow's Law". עוד הופיע בפרקים בסדרות "חדר מיון", "לות'ר", "רציחות במידסומר", "האב בראון", "The Honourable Woman", ובסדרה "אנושיים".
רודולף הראשון, מלך גרמניה
מוות ומורשת
בשנותיו האחרונות, דאג רודולף לשלום בליבת ממלכתו שבצפון גרמניה וכן עשה כל שביכולתו לבסס את מעמדו ואת שלטון בית הבסבורג. כאשר חש כי מותו קרב, נסע לעיר שפייר מתוך מודעות היסטורית: "הווה נמהר ונגיע אל שפייר, שם שוכבים אבות אבותיי, שהיו גם הם מלכי גרמניה." שם אכן מת ב-1291. רודולף מוזכר בקומדיה האלוהית של דנטה בכמה מקומות שונים. בכל אזכוריו הוא מתואר כשליט שהביא על האימפריה הרומית הקדושה רעה. כך מתואר שהביא על איטליה את פצעי מותה, כך שלא יוכל עוד מלך אחר לשקמה, כמו כן מתאר את הגופרית ששורפת את רודולף ואת צ'ארלס מפני שלא דאבו בליבם אודות נתיניהם. כמו כן, מוזכר רודולף בספרים נוספים של דנטה מלבד הקומדיה האלוהית, לדוגמה בספרו הפילוסופי "המשתה" (קונביביו – Convivio) מוזכר רודולף כשליט רודף בצע ותענוגות. עדותו הספרותית של דנטה אודות רודולף מקבלת משנה תוקף מעדויות היסטוריות. אישיותו של רודולף אכן הייתה קשוחה, והוא היה ידוע בסגנונו הקשה ובצורה שבה שלט בנתיניו ביד רמה. קשיחות זו נודעה גם בקרב בנו, ממשיך דרכו, אלברט הראשון. מדיניות המיסוי שלו הייתה קשה בהתאם, והביאה לכך שעם מותו התאחדו שלוש פרובינציות שווייצריות כדי לארגן מרד כנגד שלטון בית הבסבורג האוסטרי. מורשתו של רודולף נמצאת בפולקלור האוסטרי מאז ימיו, וכוללת בין היתר פואמות ובלאדות. המשורר האוסטרי פרנץ גרילפרצר חיבר עבורו מחזמר שגולל את סיפורו של מזלו הטוב ומותו של המלך אוטרק", וחלקים גדולים מן המחזה הוקדשו להלל ושבח לבית הבסבורג.
סטיבן בוקסר
ביוגרפיה
ב-2012 הופיע בוקסר בתפקיד פרסיסקו דה אגייאר בהפקה של הלהקה השייקספירית המלכותית למחזה "הכפירה שבאהבה" מאת הלן אדמונדסון. ממאי עד אוקטובר 2013 הופיע בתפקיד הראשי בהפקה של המחזה "טיטוס אנדרוניקוס". מינואר עד יולי 2014 גילם בוקסר את גלוסטר במחזה "המלך ליר" מאת ויליאם שייקספיר. בין אוקטובר 2016 למרץ 2017 עבד עם חברת From Software ודיבב דמויות במשחק הווידאו Dark Souls III. עוד שיחק בתפקיד קפטן ריברס בעיבוד הבימתי של הרומן "Regeneration" מאת פאט בארקר. ב-2018 הופיע בפרק בסדרה "סנס8" של נטפליקס.
רודולף הראשון, מלך גרמניה
משפחתו
בשנת 1251 התחתן רודולף עם גרטרוד מהוהנבורג, בתם של בורקהארד החמישי, רוזן הוהנבורג ומכטילד מטיבינגן, ממנה נולדו לו 11 ילדים:
רופא עצמאי
במערכת הבריאות בישראל רופא עצמאי הוא רופא שהתקשרותו עם אחת מארבע קופות החולים (שירותי בריאות כללית, מכבי שירותי בריאות, קופת חולים מאוחדת, לאומית שירותי בריאות) ועם גופי בריאות נוספים (חברות ביטוח, בתי חולים פרטיים, אגף השיקום של משרד הביטחון), לשם מתן שירותי רפואה למבוטחיהם, נעשית כעצמאי ולא כשכיר. עם זאת, בדומה לרופא שכיר, גם רופא עצמאי מקבל את התגמול על שירותיו מקופת החולים ולא מהחולה שבטיפולו (להבדיל מרופא פרטי, שמקבל את התגמול מהחולה שבטיפולו). הרופאים העצמאיים פועלים בעיקר ממרפאותיהם הפרטיות.
מאפיינים
רופאים עצמאיים נותני שירותי רפואה עצמאיים במגוון תחומי ההתמחות, ובמודלים שונים של התקשרות ותגמול. בניגוד לרופא שכיר אשר אינו מחויב למספר של חולים כיוון ששכרו קבוע ואינו תלוי במספר המבקרים במרפאתו במהלך החודש, רופא עצמאי מתוגמל לפי מספר החולים שעוברים במרפאתו.
לעיתים, רופא עצמאי הוא רופא אשר עובד עם מספר קופות חולים. לא ניתן לקבוע תור לרופא עצמאי דרך מוקד הקופה אלא להתקשר למרפאתו באופן ישיר בשעות הפעילות.
בשנת 2006 נחתם הסכם בין הר"י ורופאי קופת חולים לאומית. הוחלט שרופא שכיר בקופה שהוא גם עצמאי בקופה יפסיק לעבוד גם כרופא שכיר וגם כעצמאי, מסיבה של ניגוד עניינים בלבד.
בשנת 2008 62% מרופאי קופות החולים במדינת ישראל, היו שכירים, 6% היו עצמאים, ו 32% היו שכירים ועצמאים.
נכון לשנת 2015 הועסקו בקופת חולים מאוחדת כ-900 רופאים עצמאים
ביוני 2009 הוציאה הרשות למשפט, טכנולוגיה ומידע במשרד המשפטים הנחיה חדשה, המטילה על קופות החולים את האחריות לשמירת המידע הרפואי של המבוטחים – גם בזמן קבלת שירות מגורם חיצוני, כמו מעבדה או רופא עצמאי העובד עם הקופה. ההנחיה קובעת כי גם אם המטופל מקבל שירות אצל רופא עצמאי, אפילו כזה העובד עם כמה קופות חולים במקביל, בהנחה שהקופה היא זו שמספקת לו את מערכת המחשוב ואת הגישה לנתונים (וגם אם לאו) היא זו שאחראית לאבטחת המידע.
רופא שכיר ועצמאי כאחד
אדם יכול לנהל גם פעילות עסקית כפולה, כשכיר וכעצמאי, באותה עת. דוגמה: רופא העובד כשכיר בבית חולים, ובשעות שלאחר מכן מקבל חולים כעצמאי. על פעילותו כעצמאי חלים הכללים החלים על עצמאי, ועל פעילותו כשכיר חלים הכללים החלים על שכיר, אם כי המיסים מחושבים בסופו של דבר לפי ההכנסה הכוללת משתי הפעילויות.
הרופא העצמאי מול הרשויות
ככל עצמאי, גם רופא עצמאי מחויב לרשום את כל הכנסותיו, לתת קבלה על הכנסה, לדווח לרשויות בפרקי זמן קבועים על רווחיו, ולשלם את המיסים בהתאם. לשם כך נדרשים כמה מהלכי רישום (מה שנקרא: "לפתוח תיק"), שבעקבותיהם יש למלא אחר חובות הדיווח והתשלום הבאות:
טובים מאיתנו
טובים מאיתנו (ברוסית: Лучше, чем люди; מילולית: טובים מבני אדם) הוא סדרת מותחן מדע-בדיוני רוסית אשר נוצרה על ידי אנדריי יונקובסקי, בהפקת חברת Yellow, Black and White וחברת ספוטניק ווסטוק הפקות (Спутник Восток Продакшн) עבור שירות וידאו על פי דרישה START.ru (אחד משירותי הזרמת מדיה הגדולים ברוסיה) והערוץ הראשון ברוסיה.
הסדרה זכתה בפרס התאחדות מפיקי הקולנוע והטלוויזיה בקטגוריית האיפור הטוב ביותר והסדרה אומנם זכתה לשבחי המבקרים לאחר שידור פרק הבכורה והושוותה לסדרת הרובוטים השוודית "אנשים אמיתיים", אך רבים ביקרו את היות הסדרה פלגיאט ששאב השראה ברורה ממשחק המחשב "Detroit: Become Human". הסדרה נרכשה להפצה על ידי נטפליקס שתרגמה אותו ל-25 שפות והסדרה משווקת כסדרה מקורית מבית נטפליקס בכל המדינות, למעט ברוסיה וסין.
הסדרה זכתה בפרס התאחדות מפיקי הקולנוע והטלוויזיה 2019 בקטגוריית האפקטים הוויזואליים הטובים ביותר (UnitFive) ועבודת האיפור הטובה ביותר.
עלילה
הסיפור מתרחש בעיר עתידנית בשנת 2029, היכן שהאנדרואידים משרתים את האוכלוסייה בתפקידים שונים כשהרובוטים החלו סוף סוף לעזור לאנשים ואפילו להחליף אותם בעבודות שונות.
העיר הגדולה, שבה הסדרה מתרחשת, מוצפת אנדרואידים. הם מגדלים את הילדים, עובדים כנהגים ומאבטחים והם מסוגלים לחשוב ולהרגיש אמפתיה. מכונה בשם אריסה מתחילה פתאום להתנהג באופן מאוד אנושי ולעיתים נדמה שהיא יותר אינטליגנטית מאשר שאר היצורים החיים.
או-אז נשאלת השאלה: מי מאיתנו טוב יותר?
המגנט הארבע-קטבי
המגנט הקוואדרופולי (quadrupole magnet) - מגנט בעל ארבעה קטבים מגנטים - הוא מבנה מגנטי המורכב מארבעה מגנטים זהים, המסודרים במאונך זה לזה, כך שקוטב צפוני של אחד צמוד לקוטב דרומי של המגנט הסמוך לו. מגנט מסוג זה נמצא בשימוש כדי למקד אלומה של חלקיקים טעונים (דוגמת הפרוטונים במאיץ חלקיקים). הוא יוצר שדות מגנטיים שהולכים ומתחזקים ביחס ישר ככל שמתרחקים רדיאלית בציר האורך שלהם, וגורמים ליצירת כוחות מגנטיים.
החלקיקים בשרטוט נעים בניצב למישור השרטוט, והחוצה מה"דף".
המגנט הקוואדרופולי במאיצי חלקיקים
במאיצי חלקיקים מואצים חלקיקים טעונים בצינורות ריק בעלי קוטר קטן. ההאצה מבוצעת על מנת ליצור התנגשויות עתירות אנרגיה בין מצבורי חלקיקים, ובעזרת גלאים מתאימים לחקור תופעות פיזיקליות שקיימות בהתנגשויות ולגלות היווצרות חלקיקים חדשים. בצינורות אלו קיים צורך במיקוד חלקיקים טעונים משתי סיבות עיקריות:
לשם הבנה, ניתן לדמות את סריג הקוואדרופולים לאוסף של עדשות מרכזות ומפזרות, ואת אלומת החלקיקים הטעונים לקרני אור העוברות דרכן ונשברות בזוויות משתנות. מובא בשרטוט הבא:
מגנטים קוואדרופולים בCERN
[[קובץ:סריג מגנטים במאיץ LEIR בCERN.jpg|ממוזער|סריג מגנטים במאיץ החלקיקים LIER בCERN. 3 המלבנים הכתומים כחולים בחלק השמאלי התחתון של התמונה הם קוואדרופולים.
צילום: קובי שוורצבורד ]] כיוון שמאיץ החלקיקים בCERN  הוא הגדול ביותר ובעל אנרגיית ההתנגשויות הגבוהה ביותר בעולם, הוא צריך מגנטים חזקים מאוד בשביל לסובב את החלקיקים במאיץ המעגלי ובשביל למרכז אותם בתוך צינורות המאיץ. במאיצים הנמצאים במרכז לחקר פיזיקת חלקיקים - CERN - משתמשים במגנטים קוואדרופולים על מנת לפקס את החלקיקים. במאיץ הגדול ביותר הקיים כיום - LHC) Large Hadron Collider) משתמשים בכ- 9600 מגנטים אשר מתוכם 392 הם מגנטים קוואדרופולים.
יהודה לייב גפן
קורות חיים
נולד בטרנוב לטוביה גרינבוים, חסיד דז'יקוב, ולקילא בת אליקים גצל אויסאיבל. למד אצל רבי מאיר אריק, ומאוחר יותר אצל רבי יהודה מאיר שפירא בישיבת חכמי לובלין.
בשנת תרצ"ג נישא לבילא גיטל, בת לחסיד באבוב. בשנת תרצ"ו החל לכהן כאב"ד ליפסק, ומשנת תרצ"ט כיהן בעיר המחוז דרילדז (אילזא).
עם פלישת הנאצים ברח לצד הרוסי, והוגלה לסיביר.
בשנת תש"ו שב לפולין, הוזמן לרבנות לובלין אך סירב להשתקע שם. הוא המשיך לגרמניה, וכיהן שם כרבם של מחנות הפליטים באולם וכחבר נשיאות אגודת הרבנים בגרמניה.
בשנת תש"ט עלה לישראל והתיישב בחיפה. הוא הקים יחד עם האדמו"ר רבי ברוך הגר מסרט-ויז'ניץ את ישיבת יח"ל ישראל, כשבשם הישיבה מרומזת ישיבת חכמי לובלין, בה למד, לצד שמו של רבי ישראל הגר מוויז'ניץ. הוא ניהל את הישיבה בשנותיה הראשונות וגם עמד בראשותה.
בר"ח אדר תשי"ג החל לכהן כרבה של כפר אתא, על מקומו של רבי בנימין מנדלזון שעבר לקוממיות.
היה פעיל בתנועת פועלי אגודת ישראל, השתתף בישיבותיה וכתב מאמרים ב"שערים".
בכ"ו בשבט תשי"ז, השתתף ונאם בכינוס פא"י בעניין עליית יהודי הונגריה לאחר המרד, באמצע נאומו התמוטט ונפטר. נקבר בקרית אתא.
ערך חלק מחידושי רבו, רבי מאיר שפירא מלובלין, שהודפסו בקובץ רבי מאיר שפירא ח"ב. השאיר גם חידושים משלו על סדר קדשים.
בתו היחידה מלכה נישאה לאחר פטירתו לרב שמואל שולזינגר, שמונה לאחר החתונה לרב על מקום חמיו.
המשחקים האירופיים (2015)
המשחקים האירופיים הראשונים נערכו בבאקו בירת אזרבייג'ן בין 12 ל-28 ביוני 2015, בהשתתפות כ-6,000 ספורטאים מ-50 מדינות אירופיות, שהתחרו ב-20 ענפים.
בחירת העיר המארחת
באקו נבחרה לארח את המשחקים בכינוס הוועדים האולימפיים האירופיים ברומא ב-8 בדצמבר 2012, באותו מעמד בו הוחלט על עצם קיום המשחקים. היא הייתה המועמדת היחידה, והיא נבחרה בתמיכתם של 38 ועדים אולימפיים, בעוד שמונה ועדים התנגדו ושניים נמנעו.
ארגון
בראש הוועדה המארגנת של המשחקים עומדת מהריבן אלייבה, רעייתו של נשיא אזרבייג'ן אילהם אלייב. שר הנוער והספורט של אזרבייג'ן, אזאד רחימוב, משמש כמנכ"ל הוועדה המארגנת, וסמנכ"ל התפעול הוא סיימון קלג, שכיהן בעבר כיושב ראש הוועד האולימפי הבריטי.
מתקנים
המשחקים נערכו ב-15 מתקנים, רובם מרוכזים בשלושה מתחמים שונים. רק חמישה מהמתקנים הם מתקנים קיימים, והיתר, בהם האצטדיון האולימפי, הוקמו במיוחד לקראת המשחקים. מבין עשרה מתקנים אלה, חמישה יפורקו בקרוב. בנוסף, הוקם כפר ספורטאים, ובו 13 מבנים בהם דירות בנות 3 עד 4 חדרים.
מתחם כפר הספורטאים מתחם כיכר הדגל הלאומי
מתחם העיר
מתקנים אחרים
טקס הפתיחה
טקס הפתיחה נערך באצטדיון האולימפי ב-12 ביוני, בבימויו של הבמאי והכוריאוגרף היווני דמיטריס פאפאיואנו, שביים גם את טקס הפתיחה של אולימפיאדת אתונה (2004). המופע כלל התייחסויות לאתרים בולטים באזרבייג'ן כיאנאר דאג ("ההר הבוער") והפטרוגליפים בשמורת גובוסטאן. כן כלל המופע ריקוד יאלי בהשתתפות 2,000 רקדנים והופעה של ליידי גאגא שביצעה גרסת כיסוי לשיר "Imagine" של ג'ון לנון.
בדומה למשחקים האולימפיים הודלק באצטדיון לפיד. הספורטאי שזכה בכבוד להדליקו היה הג'ודוקא האזרי אילהאם זקייב, שזכה במדליות זהב באולימפיאדת אתונה ובאולימפיאדת בייג'ינג (2008) ובמדליית ארד באולימפיאדת לונדון (2012).
דגל הוועדים האולימפיים האירופיים הוכנס לאצטדיון כשהוא נישא בידי שמונה ספורטאים שזכו בעבר במדליות אולימפיות: הקופץ למים היווני תומאס בימיס, הג'ודוקא הצרפתיה לוסי דקוס, המתעמלת הרוסייה ילנה זמולודצ'יקובה, לוחם הטאקוונדו הטורקי סרווט טזגיל, המתאגרפת האירית קייטי טיילור, המתאבק האזרי נמיג עבדולייב, הקיאקיסטית ההונגרייה קריסטינה פזקאש צור, הקלע האיטלקי ניקולו קמפריאני.
בטקס נכחו ראשי מדינות אירופיים ובהם נשיא אזרבייג'ן אילהם אלייב, ראש ממשלת בולגריה בויקו בוריסוב, יושב ראש נשיאות בוסניה והרצגובינה מלאדן איוואניץ', נשיא בלארוס אלכסנדר לוקשנקו, ראש ממשלת גאורגיה, אירקלי גריבשווילי, נשיא טורקיה רג'פ טאיפ ארדואן, אנרי, הדוכס הגדול מלוקסמבורג, אלבר השני, נסיך מונקו, נשיא מונטנגרו פיליפ וויאנוביץ' ונשיא סרביה טומיסלב ניקוליץ'. מדינות אירופיות אחרות שלחו נציגים בדרגים נמוכים יותר. כן נכחו בטקס נציגים רשמיים גם ממדינות מחוץ לאירופה, ובהם נשיא טג'יקיסטן אמומאלי רחמון, נשיא טורקמניסטן גורבנגולי ברדימוחמדוב ובכירים מאיראן, כווית, מקסיקו, עומאן, ערב הסעודית, קטר וקירגיזסטן.
ענפים
במשחקים ייערכו תחרויות ב-20 ענפים שונים. חלק מהענפים (כדורגל חופים, סמבו וקראטה) אינם ענפים אולימפיים. גם בענפים אולימפיים ייערכו תחרויות במקצועות שאינם אולימפיים, כגון התעמלות אירובית והתעמלות אקרובטית, ואילו בכדורסל, למשל, ייערכו תחרויות במתכונת של 3x3.
ההחלטה על קיום המשחקים התקבלה בשלב בו לוחות הזמנים של התחרויות העיקריות באתלטיקה וענפי המים כבר נקבעו, ולכן בתחילה לא היו אמורות התחרויות לכלול ענפים אלו. בסופו של דבר הוחלט כי תחרויות האתלטיקה יהוו את אליפות אירופה דרג ג' (ועל כן משתתפים בהם ספורטאים מ-14 מדינות בלבד), ואילו בענפי המים (שחייה, שחייה צורנית וכדורמים) ישתתפו ספורטאים בגילאי נוער בלבד.
אופניים
תחרויות האופניים כללו מרוצים משלושה סוגים: מרוץ אופני BMX, מרוץ אופני הרים ומרוץ אופני כביש.
במרוץ אופני BMX ניצחו הצרפתי ז'ורי דודה והדנית סימון קריסטנסן. במרוץ אופני הרים ניצחו השווייצרים נינו שורטר ויולנדה נף. במירוץ אופני כביש נערכו שני סוגי מרוצים - אחד רגיל ואחד נגד השעון. הספרדי לואיס לאון סאנצ'ס חיל ניצח במרוץ הרגיל וזכה במדליית ארד במרוץ נגד השעון, בו ניצח הבלארוסי ואסיל קיריינקה. ההולנדית אלן ואן דייק ניצחה במרוץ המקביל לנשים, ובמרוץ נגד השעון ניצחה הבלארוסית אלנה אמיאליוסיק.
איגרוף
תחרויות האיגרוף כללו 10 קטגוריות משקל לגברים ו-5 קטגוריות משקל לנשים. המשלחת האזרית זכתה להישגים הרבים ביותר, עם 11 מדליות, מהן 6 מדליות זהב. הגברים במשלחת האזרית זכו במדליות ב-9 מתוך 10 קטגוריות המשקל, וב-6 מתוך 10 מדליות הזהב האפשריות. בתחרויות האיגרוף לנשים בלטו יותר הרוסיות, שזכו ב-2 מתוך 5 מדליות הזהב.
אתלטיקה קלה
תחרויות האתלטיקה היוו את אליפות אירופה דרג ג' לאומות (הדרג הנמוך ביותר). 14 נבחרות השתתפו בטורניר, כאשר בכל מקצוע השתתף ספורטאי אחד מכל נבחרת, והוא העניק לה ניקוד בהתאם לדירוגו (המנצח קיבל 14 נקודות, השני קיבל 13 נקודות, וכן הלאה). ארבע הנבחרות שדורגו ראשונות העפילו לדרג ב', ולשלוש הראשונות הוענקו מדליות. נבחרת סלובקיה דורגה ראשונה, לאחר שהקדימה את אוסטריה בחצי נקודה, בעקבות מרוץ השליחים שחתם את הטורניר. במדליית הארד זכתה ישראל, ובמקום הרביעי, שאף הוא הקנה העפלה לדרג ב', סיימה נבחרת מולדובה.
בדמינטון
תחרויות הבדמינטון כללו חמישה טורנירים - גברים, נשים, זוגות גברים, זוגות נשים וזוגות מעורבים.
שחקני הבדמינטון הדנים ניצחו בשלושה מהם (לינה קייארספלדט בטורניר הנשים, מתיאס בואה וקרסטן מורגנסן בטורניר הזוגות לגברים, ושרה טיגסן וניקלאס נוהר בטורניר הזוגות המעורבים), וגם בשני הטורנירים האחרים זכו שחקני בדמינטון דנים במדליות. בטורניר הגברים זכה הספרדי פבלו אביאן, ובטורניר הזוגות לנשים זכו הבולגריות גבריאלה וסטפני סטויבה.
ג'ודו
תחרויות הג'ודו היוו את אליפות אירופה בג'ודו. הן כללו 7 קטגוריות משקל לכל מגדר, כשבנוסף נערכו גם מקצים לעיוורים (לגברים מעל 90 ק"ג ולנשים מתחת ל-57 ק"ג). כמו כן, נערכו תחרויות לנבחרות, שבשניהן זכתה נבחרת צרפת. המשלחות שזכו להישגים הרבים ביותר היו צרפת (8 מדליות, מהן 3 מדליות זהב), רוסיה (10 מדליות, מהן 3 מדליות זהב) והולנד (5 מדליות, מהן 3 מדליות זהב). הג'ודאים הגרמנים זכו ב-11 מדליות, אך רק במדליית זהב אחת.
היאבקות
תחרויות ההיאבקות כללו 8 קטגוריות משקל לכל מגדר בהיאבקות בסגנון חופשי, ו-8 קטגוריות משקל לגברים בלבד בסגנון יווני-רומי. הנבחרת הבולטת בטורניר הייתה נבחרת רוסיה, שזכתה ב-18 מדליות, בהן 11 מדליות זהב. נבחרת אזרבייג'ן זכתה ב-15 מדליות, בהן 6 מדליות זהב.
התעמלות אירובית
טורניר ההתעמלות האירובית כלל תחרות לנבחרות ולזוגות מעורבים. בטורניר הנבחרות ניצחה נבחרת הונגריה, ובטורניר הזוגות המעורבים זכו הספרדים ויסנטה יוריס ושרה לופס מורנו.
התעמלות אמנותית
בתחרויות ההתעמלות האמנותית מתחרות נשים בלבד. תחרויות היחידות כללו קרב-רב ותחרויות נפרדות בארבעת המכשירים: אלות, חישוק, כדור וסרט. תחרות הנבחרות כללו קרב-רב, תרגיל סרטים ותרגיל אלות וחישוקים.
המשלחת הרוסית זכתה ב-7 מתוך 8 מדליות הזהב האפשריות. המתעמלת יאנה קורדייבצבה זכתה בארבע מהן: בקרב-רב ובתרגילי האלות, הכדור והסרט. במדליית הזהב האישית החמישית, בתרגיל החישוק, זכתה מרגריטה ממון, שזכתה גם במדליית כסף בקרב-רב. בתחרות הקבוצתית ניצחה רוסיה בקרב-רב ובתרגיל הסרטים. תרגיל האלות והחישוקים היה היחיד שבו רוסיה לא זכתה, ולמעשה אף לא זכתה במדליה בכלל, והמנצחת הייתה נבחרת בלארוס. הנבחרת היחידה שזכתה במדליות בכל שלוש התחרויות הייתה נבחרת ישראל: מדליות כסף בקרב-רב בתרגיל האלות והחישוקים, ומדליית ארד בתרגיל הסרטים.
התעמלות אקרובטית
תחרויות האקרובטיקה כללו קרב-רב, איזון ודינמיקה, והשתתפו בהן נבחרות נשים וזוגות מעורבים. נבחרות רוסיה ובלגיה שלטו בענף, וזכו ב-3 מדליות זהב ו-3 מדליות כסף כל אחד: רוסיה ניצחה בכל תחרויות הנשים ובלגיה ניצחה בכל תחרויות הזוגות המעורבים.
התעמלות מכשירים
תחרויות התעמלות המכשירים כללו הן מכשירים נפרדים (שישה לגברים וארבעה לנשים), והן תחרויות קרב-רב (ליחידים ולנבחרות). רוסיה הייתה הנבחרת הבולטת בתחרויות, עם 11 מדליות, מהן 4 מדליות זהב, בהן שתי מדליות הזהב לנבחרות.
בקרב-רב לגברים ניצח האוקראיני אולג ורניאייב, שזכה גם במדליית זהב בקפיצות והיה שותף לזכייתה של נבחרתו במדליית הכסף בתחרות הקבוצתית. האזרי אולג סטפקו (עד 2014 ייצג יחד עם ורניאייב את אוקראינה) זכה במדליית זהב במקבילים, במדליות כסף בקרב-רב ובסוס הסמוכות ובמדליות ארד בקפיצות ובתחרות הקבוצתית. הגרמני פביאן המבוכן זכה במדליית זהב בתרגיל המתח ובמדליית כסף בתרגיל הקרקע. הסלובני סאשו ברטונצלי זכה במדליית זהב בסוס הסמוכות, הספרדי מיגל ספאטה סנטנה זכה במדליית זהב בתרגיל הקרקע והיווני אלפטריוס פטרוניאס זכה במדליית זהב בטבעות.
בקרב-רב לנשים ניצחה הרוסייה אליה מוסטפינה, שזכתה גם במדליות זהב במקבילים המדורגים וביחד עם נבחרת רוסיה בתחרות הקבוצתית, וכן במדליית כסף בתרגיל הקרקע. השווייצרית ג'וליה שטיינגרובר זכתה במדליות זהב בתרגילי הקרקע והקפיצות, במדליית כסף בקרב-רב, ובמדליית ארד בתרגיל הקורה. ההולנדית ליקה וברס זכתה במדליית זה בתרגיל הקורה ובמדליות ארד בקרב-רב, בתרגיל הקרקע וביחד עם נבחרת הולנד בתחרות הקבוצתית.
טרמפולינה
תחרויות הטרמפולינה כללו תחרויות ליחידים ולזוגות, לגברים ולנשים. המתעמלים הרוסים זכו בכל ארבע מדליות הזהב. דמיטרי אושקוב ניצח בתחרות היחידים, ויחד עם מיכאיל מלניק זכה במדליית זהב גם בתחרות הזוגות. יאנה פאלובה ניצחה בתחרות היחידות, וזכתה במדליית זהב גם בתחרות הזוגות, יחד עם אנה קורנצקאיה.
טאקוונדו
טורניר הטאקוונדו כלל ארבע קטגוריות משקל לכל מגדר. הנבחרות הבולטות בטורניר היו אזרבייג'ן (5 מדליות, בהן 3 מדליות זהב), בריטניה (3 מדליות, בהן שתי מדליות זהב) ורוסיה (5 מדליות, בהן מדליית זהב אחת).
טניס שולחן
טורניר טניס השולחן כלל טורנירים ליחידים ולנבחרות, לגברים ולנשים. נבחרת הגברים של פורטוגל ונבחרת הנשים של גרמניה זכו במדליות הזהב. בתחרויות היחידים ניצחו הגרמני דמיטרי אובצ'רוב וההולנדית ז'יאו לי.
טריאתלון
תחרויות הטריאתלון כללו מקצים לגברים ולנשים. המנצחים היו הבריטי גורדון בנסון והשווייצרית ניקולה שפיריג.
כדורגל חופים
בטורניר כדורגל החופים השתתפו 8 נבחרות של גברים בלבד. נבחרת רוסיה זכתה במדליית הזהב, לאחר שגברה במשחק הגמר 2-3 על נבחרת איטליה, ונבחרת פורטוגל זכתה במדליית הארד, לאחר שגברה 5-6 על נבחרת שווייץ.
כדורמים
נבחרת סרביה זכתה במדליית הזהב לנערים, לאחר שגברה 7-8 על נבחרת ספרד. בטורניר הנערות ניצחה נבחרת רוסיה, לאחר שגברה על נבחרת ספרד 16-17 בזריקות הכרעה. נבחרת יוון זכתה במדליית ארד בשני הטורנירים.
כדורסל
בטורניר הכדורסל 3x3 השתתפו 16 נבחרות גברים ו-16 נבחרות נשים. בטורניר הגברים זכתה נבחרת רוסיה, לאחר שגברה במשחק הגמר 14-18 על נבחרת ספרד. במדליית הארד זכתה נבחרת סרביה, לאחר שגברה 14-21 על נבחרת סלובניה. גם בטורניר הנשים זכתה נבחרת רוסיה, לאחר שניצחה 17-22 את נבחרת אוקראינה. נבחרת ספרד זכתה במדליית הארד לאחר שהביסה 9-19 את נבחרת סלובניה.
כדורעף
בטורניר הכדורעף השתתפו 12 נבחרות גברים ו-12 נבחרות נשים. בטורניר הגברים זכתה נבחרת גרמניה, שניצחה 1-3 את נבחרת בולגריה. נבחרת רוסיה ניצחה בתוצאה דומה את אלופת העולם פולין במשחק על המקום השלישי. בטורניר הנשים ניצחה נבחרת טורקיה, לאחר שגברה 0-3 על פולין. סרביה זכתה במדליית הארד, לאחר שגברה 2-3 על המארחת, אזרבייג'ן.
כדורעף חופים
תחרויות כדורעף החופים כללו טורנירים לגברים ולנשים. בכל טורניר יכלו להשתתף שני זוגות לכל היותר מכל מדינה. בטורניר הגברים זכו הלטבים מרטינש פלאווינש והראלדס רגזה, ובטורניר הנשים זכו השווייצריות ניקול אייהולצר ונינה בטשארט.
סיף
תחרויות הסיף כללו טורנירים בשלושת סוגי הסיף - חרב, רומח ודקר, הן ליחידים והן לנבחרות, לגברים ולנשים. המשלחת האיטלקית זכתה להישגים הרבים ביותר, עם 12 מדליות, מהן 3 מדליות זהב.
סמבו
טורניר הסמבו כלל ארבע קטגוריות משקל לכל מגדר. המשלחת הבולטת בטורניר הייתה המשלחת הרוסית, שזכתה ב-8 מדליות, וב-5 מתוך 8 מדליות הזהב האפשריות. לוחמי הסמבו הבלארוסים זכו ב-7 מדליות, בהן 2 מדליות זהב.
קאנו/קיאק
תחרויות הקאנו/קיאק כללו מסלולים במים שקטים. בקיאקים נערכו שישה מקצים לכל מגדר: גברים התחרו במקצי היחידים ל-200, 1,000 ו-5,000 מטר, במקצי הזוגות ל-200 ול-1,000 מטר ובמקצה רביעיות ל-1,000 מטר. נשים התחרו במקצי היחידות ל-200, 500 ו-5,000 מטר, במקצי הזוגות ל-200 ול-500 מטר ובמקצה רביעיות ל-500 מטר. בקאנו התחרו גברים בלבד, במקצי יחידים ל-200 ול-1,000 מטר, ובמקצה זוגות ל-1,000 מטר.
המדינה שזכתה להישגים הרבים ביותר בענף זה הייתה הונגריה, עם 10 מדליות, בהן 5 מדליות זהב. בין החותרים הבולטים: ההונגרייה דנוטה קוזאק, שזכתה בשתי מדליות זהב, במקצי היחידות והרביעיות ל-500 מטר, ובמדליית ארד במקצה ל-200 מטר, הגרמני מקס הוף, שזכה במדליות זהב במקצי היחידים ל-1,000 ול-5,000 מטר, הבלארוסית מרינה ליטבינצ'וק שזכתה במדליות זהב במקצה היחידות ל-5,000 מטר ובמקצה הזוגות ל-200 מטר (יחד עם מרגריטה מחנבה) וההונגרי זולטן קמר, שזכה במדליות זהב במקצי היחידים והרביעיות ל-1,000 מטר.
קליעה
תחרויות הקליעה כללו 9 תחרויות לגברים, 6 תחרויות לנשים ו-4 תחרויות לנבחרות מעורבות. הגברים התחרו בירי מ-50 מטר בשלושה מצבים, ירי מ-50 מטר בשכיבה, ירי מ-50 מטר באקדח, ירי מ-25 מטר באקדח אש מהירה, ירי מ-10 מטרים ברובה אוויר, ירי מ-10 מטרים באקדח אוויר ובשלושה מקצים של ירי בצלחות חרס:(טראפ, דאבל טראפ וסקיט). הנשים התחרו בירי מ-50 מטר בשלושה מצבים, ירי מ-25 מטר באקדח, ירי מ-10 מטרים ברובה אוויר, ירי מ-10 מטרים באקדח אוויר ובשני מקצים של ירי בצלחות חרס (טראפ וסקיט). הנבחרות המעורבות התחרו ברובה אוויר, אקדח אוויר, טראפ וסקיט.
קפיצה למים
בתחרויות הקפיצה למים השתתפו ספורטאים עד גיל 18 בלבד. התחרויות כללו קפיצות ליחידים ממקפצות בגובה מטר אחד, 3 מטרים ו-10 מטרים, וקפיצות סינכרוניות מגובה 3 מטרים. נבחרת בריטניה זכתה ב-4 מתוך 8 מדליות הזהב האפשריות, וב-6 מדליות בסך הכל.
בין הקופצים הבולטים: הבריטי ג'יימס הילטי (מדליית זהב בקפיצה משלושה מטרים, מדליית ארד בקפיצה ממטר אחד, ומדליית כסף בקפיצה הסינכרונית, יחד עם רוס הלסאם), הרוסי ניקיטה שלייכר (מדליית זהב בקפיצה ממטר אחד ומדליית כסף בקפיצה מ-10 מטרים), והרוסייה מריה פוליקובה (מדליית זהב בקפיצה ממטר אחד ומדליית כסף בקפיצה הסינכרונית, יחד עם ילנה צ'רניך).
קראטה
תחרויות הקראטה כללו שש קטגוריות משקל לגברים ושש קטגוריות משקל לנשים. הנבחרות הבולטות היו אזרבייג'ן (6 מדליות, מהן 4 מדליות זהב) וטורקיה (9 מדליות, מהן 3 מדליות זהב).
קשתות
תחרויות הקשתות כללו תחרויות ליחידים (גברים ונשים) ולנבחרות (גברים, נשים ומעורבות). נבחרת איטליה זכתה במדליות זהב הן בתחרות לנשים והן בתחרות הקבוצתית, ואילו במדליית הזהב לנבחרות גברים זכתה נבחרת אוקראינה. בתחרויות היחידים ניצחו הספרדי אלווארינו גארסיה והגרמנייה קארינה וינטר.
שחייה
תחרויות השחייה כללו 42 משחים: 50, 100, 200, 400, 800 ו-1500 מטר חופשי, 50, 100 ו-200 מטר גב, 50, 100 ו-200 מטר חזה, 50, 100 ו-200 מטר פרפר, 200 ו-400 מטר מעורב אישי, משחי שליחים ל-100X4 ו-200X4 חופשי ו-100X4 מעורב - כל אלה לגברים ולנשים, וכן שני משחי שליחים מעורבים - 100X4 חופשי ו-100X4 מעורב.
המשלחת הרוסית זכתה ב-42 מדליות, מהן 23 מדליות זהב (מתוך 42 מדליות זהב אפשריות). השחיינים הבריטים, שדורגו אחריהם, זכו ב-23 מדליות, מהן 7 מדליות זהב.
בין השחיינים הבולטים במשלחת הרוסית: ארינה אופנישבה זכתה ב-7 מדליות זהב, במשחים ל-200 ול-400 מטר חופשי ובכל משחי השליחים, וכן במדליית כסף במשחה ל-100 מטר חופשי; מרליה קמנבה זכתה ב-6 מדליות זהב, במשחה ל-50 מטר חופשי ובכל משחי השליחים, וכן זכתה במדליית כסף במשחה ל-100 מטר גב ובמדליות ארד במשחים ל-100 מטר חופשי ו-50 מטר גב; פולינה יגורובה זכתה ב-6 מדליות זהב, במשחים ל-50 ו-100 מטר פרפר, 100 ו-200 מטר גב, ובשני משחי השליחים המעורבים; דניאל פחומוב זכה בארבע מדליות זהב, במשחים ל-100 ו-200 מטר פרפר, ובשני משחי השליחים המעורבים, וכן במדליית ארד במשחה ל-50 מטר פרפר; מריה אסטשקינה זכתה בארבע מדליות זהב, בכל משחי החזה ובמשחה השליחים המעורב; אנטון צ'ופקוב זכה בארבע מדליות זהב, במשחים ל-100 ו-200 מטר חזה ובשני משחי השליחים המעורבים; פיליפ שופין זכה בשלוש מדליות זהב, במשחה ל-50 מטר גב ובשני משחי השליחים המעורבים, וכן במדליית כסף במשחה ל-100 מטר גב;
עם השחיינים אחרים שבלטו במשחקים נמנו: הבריטי דאנקן סקוט שזכה בשלוש מדליות זהב, במשחים ל-100 ול-200 מטר חופשי ובמשחה השליחים ל-100X4 מטר חופשי, וכן בשלוש מדליות כסף במשחי שליחים; הבריטי לוק גרינבנק שזכה בשתי מדליות זהב, במשחים ל-100 ו-200 מטר גב, ובשתי מדליות כסף במשחי השליחים המעורבים; הצרפתי ניקולה ד'אוריאנו שזכה במדליות זהב במשחים ל-800 ול-1500 מטר חופשי; ההולנדית מריט סטינברגן שזכתה במדליית זהב במשחה ל-100 מטר חופשי, וב-5 מדליות כסף, במשחים ל-50 ו-200 מטר חופשי ובשלושה משחי שליחים; הבריטית אבי ווד, שזכתה במדליית זהב במשחה ל-400 מטר מעורב אישי, במדליית כסף ומדליית ארד במשחי השליחים המעורבים, ובמדליית ארד במשחה ל-200 מטר מעורב אישי; הגרמנייה מקסין וולטרס, שזכתה במדליית זהב במשחה ל-200 מטר מעורב אישי, במדליית כסף במשחה ל-200 מטר גב, במדליית ארד במשחה השליחים המעורב לגברים ונשים; הליטאי אנדריוס שידלאוסקאס, שזכה במדליית זהב במשחה ל-50 מטר חזה ובמדליית כסף במשחה ל-100 מטר חזה; האוסטרית קרוליין פילהאטש, שזכתה במדליית זהב במשחה ל-50 מטר גב ובמדליית כסף במשחה ל-50 מטר פרפר; הבריטית הולי היבוט שזכתה במדליית זהב במשחה ל-800 מטר חופשי, ובשתי מדליות ארד במשחי השליחות; הגרמני פאול הנטשל שזכה במדליית זהב במשחה ל-400 מטר חופשי ובמדליית ארד במשחה השליחים ל-200X4; והאוקראיני אנדריי חלופצוב שזכה במדליית זהב במשחה ל-50 מטר פרפר ובמדליית ארד במשחה ל-50 מטר גב.
מדינות משתתפות
50 מדינות הבטיחו את השתתפותן במשחקים:
מדליות
ספורטאים מ-42 מדינות זכו במדליות במשחקים (מתוך 50 מדינות).
בראש טבלת המדליות ניצבה רוסיה, בפער עצום מכל יתר המדינות שאחריה, עם 164 מדליות מתוכן 79 מדליות זהב. מספר מדליות הזהב שלה היה גבוה ממספר מדליות הזהב שהשיגו כל חמש המדינות שדורגו אחריה גם יחד, ונבחרת השחייה הרוסית לבדה, שזכתה ב-23 מדליות זהב, זכו ביותר מדליות זהב מכל מדינה אחרת בכל הענפים.
המארחת, אזרבייג'ן, דורגה במקום השני, עם 56 מדליות, מהן 21 מדליות זהב. עיקר הישגיה של אזרבייג'ן היו באמנויות הלחימה למיניהן - 45 מדליות, מהן 20 מדליות זהב, ובפרט בהיאבקות (15 מדליות, מהן 6 מדליות זהב) ואיגרוף (11 מדליות, מהן 6 מדליות זהב).
סמליל
סמליל המשחקים האירופיים בבאקו עוצב בידי אדם יונוסוב, והוא מורכב ממוטיבים בתרבות האזרית: היצור האגדי סימורג, אש ורימון המסמל שגשוג. הסמליל כולל ארבעה מחמשת הצבעים האולימפיים - אדום, ירוק, כחול וצהוב. הכיתוב בתחתיתו הוא בצבע החמישי - שחור.
מחלוקות
ארגוני זכויות אדם מתחו ביקורת על הבחירה באזרבייג'ן לאירוח המשחקים, בטענה שמשטרו של אלייב מאופיין בשחיתות וברדיפת מתנגדי משטר. לדברי ארגון אמנסטי אינטרנשיונל, שנמנה עם המתנגדים לקיום המשחקים במדינה, 22 פעילי זכויות אדם, בלוגרים, עיתונאים ופעילים אחרים מוחזקים במאסר במדינה.
המשלחת הישראלית
המשלחת הישראלית למשחקים מנתה 139 ספורטאים ב-18 ענפים. המתעמל אלכס שטילוב נשא את דגל ישראל בטקס הפתיחה. ההישגים הבולטים של המשלחת:
ליברה חברה לביטוח
ליברה חברה לביטוח בע"מ היא חברת ביטוח ישראלית, העוסקת בעיקר בביטוח כללי (ביטוח רכב, ביטוח דירה, ביטוחי עסק, ביטוח נסיעות לחו"ל וכו'). ביוני 2021 החלו ניירות הערך של החברה להיסחר בבורסה לניירות ערך בתל אביב.
היסטוריה
במאי 2018 קיבלה החברה רישיון מבטח ובאוקטובר 2018 השיקה את פעילותה לציבור הרחב, תחילה מכרה ביטוח רכב.
משרדי החברה ממוקמים בחולון.
ביוני 2021 הונפקה החברה בבורסה לניירות ערך בתל אביב, לפי שווי של 450 מיליון ש"ח (לפני הכסף).
פעילות
החברה מאפשרת לקבל את כל השירותים באופן דיגיטלי באמצעות האינטרנט, החל משלב רכישת הביטוח, דרך ביצוע פעולות שירות וטיפול באירועים ביטוחיים, ועד סיום הטיפול בתביעות.
מבטחת המשנה של ליברה היא קבוצת הביטוח "סוויס רה" ("Swiss Re").
קרולין גורדון
קרולין סו גורדון (אנגלית: Carolyn Sue Gordon; נולדה ב-26 בדצמבר 1950) היא מתמטיקאית אמריקנית, הנשיאה לשעבר של האגודה למען נשים במתמטיקה ומרצה למתמטיקה בדארטמות' קולג' החל משנת 1992. תחום מחקרה של גורדון הוא גאומטריה רימנית, סוג של גאומטריה לא-אוקלידית. על עבודותיה, זכתה בפרס קוונט ובפרס הרצאת נתר.
קורות חייה
קרולין גורדון נולדה ב-26 בדצמבר 1950 בצ'ארלסטון, וירג'יניה המערבית, ארצות-הברית.
היא קיבלה את התואר הראשון והשני שלה במתמטיקה מאוניברסיטת פרדו שבאינדיאנה, ארצות-הברית. את עבודת הדוקטורט שלה עשתה באוניברסיטת וושינגטון בסנט לואיס, מיזורי, ארצות-הברית.
את עבודת הבתר-דוקטורט עשתה בטכניון - מכון טכנולוגי לישראל שבחיפה, בסיוע קרן המלגות על שם ליידי דייוויס. לאחר מכן, גורדון עבדה באוניברסיטת ליהיי שבבית לחם, פנסילבניה ובאוניברסיטת וושינגטון בסנט לואיס, מיזורי. בשנת 1992 החלה לעבוד בדארטמות' קולג', שם היא עובדת עד היום.
בשנת 2005 כתבה מכתב לעיתון ניו-יורק טיימס, בו ביקשה מראשי המוסדות האקדמיים לסייע בכניסתם של נשים למוסדותיהם בתחומי המתמטיקה, המדעים וההנדסה.
פעילות מחקרית ואקדמית
גורדון חקרה את תחום הגאומטריה הרימנית. עבודתה המוערכת ביותר, "אתה לא יכול לשמוע את צורתו של תוף" ("You Can't Hear the Shape of a Drum"), עסקה בקשר שבין צורתו של תוף לבין הצליל שהוא משמיע. בעבודתה, היא הראתה כי צורות שונות המשמשות כמעטפת תוף, בעלות היקף זהה ושטח זהה, משמיעות את אותו הצליל בדיוק. מסיבה זו, לא ניתן לגלות את צורת התוף לפי הצליל אותו הוא משמיע.
במהלך עבודתה, גורדון לוותה שישה דוקטורנטים: באוניברסיטת וושינגטון בסנט לואיס לוותה את הי הוויינג ורות גורנט בשנים 1991 ו-1993, בהתאמה, ובדארטמות' קולג' לוותה את אליזבת סטאנהופ, אמילי פרוקטור, אמילי דריידן ויאן אדלשטיין בשנים 2002, 2003, 2004 ו-2015, בהתאמה.
מפרסומיה
קרולין גורדון פרסמה יותר מ-45 מאמרים, ובין היתר את אלו:
פרסים
קרולין גורדון זכתה במספר פרסים ואותות כבוד כהוקרה על עבודותיה:
All Wrapped Up
All Wrapped Up הוא מיני אלבום בנושא חג המולד בן שבעה שירים ובו אמנים המיוצגים בחברת הוליווד רקורדס שרים גרסאות משלהם לשירי החג. הוא יצא לאור ב-4 בנובמבר 2008.
סליק אלדמע
סליק אלדמע היה סליק מרכזי של ארגון ההגנה, שנבנה בביתו של אברהם אלדמע בשכונת בורוכוב שבגבעתיים. הסליק הוגדר כאתר מורשת מטעם המועצה לשימור אתרי מורשת בישראל ובתמיכת עיריית גבעתיים.
רקע
ב-1923 החל ארגון ההגנה להקים סליקים מרכזיים לאחסון הנשק שנרכש עבור הארגון. על פי הוראות פיקוד הארגון תוכננה הקמת 4 סליקים שכאלו כשהמרכזי ביניהם תוכנן להיבנות בשכונת בורוכוב בגבעתיים (שאר שלושת הסליקים המרכזיים תוכננו בקבוצת גבע, קבוצת כנרת, וקיבוץ איילת השחר).
עקב פעילותו של אברהם אלדמע בהגנה נבחר ביתו להוות כיסוי לבניית הסליק.
על האתר
אברהם אלדמע (מראשוני המצטרפים להגנה) היה בין מייסדי שכונת בורוכוב בגבעתיים והקים בה את ביתו ב-1922. ב-1923 נבחר הבית לחפירת סליק. לצורך כך הוקם בחצר הבית צריף עץ ששימש למכבסה והיווה כיסוי להסוואת החפירה.
מטעמי סודיות הפרויקט הוביל את הפרויקט שאול אביגור ועסקו בו מספר מצומצם של אנשים מהפיקוד של ההגנה וביניהם יהודה שרת, יוסף הכט ואברהם איכר שעבדו בשעות הלילה. עם סיום החפירה נוצקו קירות הסליק ותקרתו מבטון, מכסה עץ סגר על פתחו (שהוחלף בהמשך במכסה מתכת) וחול כיסה את הפתח. סולם הונח מהפתח לקרקעית הסליק ששטחו היה 3 מ"ר. עם סיום בניית הסליק מונו שניים מתושבי השכונה כמחסנאים לטיפול בנשק שהגיע למקום. כינויו המחתרתי של הסליק היה "טזרוב".
בגלל איטום לא מספיק של הקירות וחוסר אוורור מספק, נצטברה לחות בסליק באופן שסיכן את הנשק המאוחסן ולכן הופסק השימוש בו. ב-1938 הורה גולומב לשפר את מצבו של הסליק כדי לחזירו לשימוש. לשם כך הוחדרו לסליק 2 צנורות אוורור (ליניקה ולסניקה) כשצנור אחד הותקן כברז כיבוי והצנור השני הוסווה כשובך יונים.
בשיאו הכיל הסליק כ-300 רובים, מספר מכונות ירייה (בעיקר מסוג שוורצלוזה), תת-מקלעים מסוגים שונים, אקדחים, מרגמות ותחמושת רבה. עם הקמת המדינה נמסר כל הנשק לרשות צה"ל ורק אז נחשף הסליק.
עם צאתו לגמלאות, החל רן אלדמע, בנו של אברהם אלדמע, לפעול לשימור המקום והפיכתו לאתר מורשת, בתמיכתם של עיריית גבעתיים והמועצה לשימור אתרים.
פסאפאלו
פסאפאלו (בפינית: Pesäpallo; מכונה גם בייסבול פיני) הוא ספורט פופולרי בפינלנד, שלעיתים קרובות נקרא הספורט הלאומי של פינלנד. הוא מבוסס באופן ישיר על הבייסבול ושמו נדרש ממנו (אם כי המילה "Pesä" מתורגם כ-"קן" בפינית). בפסאפאלו משחקים גם במדינות אחרות כולל גרמניה, שוודיה, שווייץ, אוסטרליה וקנדה (לשתי המדינות האחרונות אוכלוסיות נורדיות משמעותיות). המשחק דומה ל- Brännboll, הקפות, וכן Lapta, כמו גם בייסבול. לפעמים קוראים לו בכינוי ״Pesis.״
הפינים החלו לשחק במשחק זה במהלך שנות ה-20 של המאה ה-20.
יושבים בבית קפה (אלבום)
באלבום זה היה שינוי בהרכב הלהקה: כאשר המתופף תמיר ימיני עזב אותה, אך הספיק לנגן בהקלטות ב-2 שירים בלבד. האלבום הזכיר בסגנונו את אלבומיה הראשונים של הלהקה יותר מאשר את האלבום הקודם "דיסקו מנאייק" שיצא שנתיים לפני כן. שיר הנושא היה ללהיט גדול, בנוסף ל"כמו לפני עשרים שנה" ו"תזרח". הלהקה זכתה בפעם השנייה ברציפות בתואר "להקת השנה", ו"יושבים בבית קפה" נבחר כ"שיר השנה" במצעד הפזמונים השנתי של גלי צה"ל. לאחר הוצאת האלבום הצטרפו ללהקה דני אברג'ל בגיטרה ומוטי יוסף בתופים.
נגנים
להקת טיפקס:
נגנים נוספים:
All Wrapped Up Vol. 2
All Wrapped Up Vol. 2 הוא מיני-אלבום בנושא חג המולד בן שבעה שירים ובו אמנים המיוצגים על ידי הוליווד רקורדס שרים גרסאות משלהם לשירי החג. הוא יצא לאור ב-30 באוקטובר 2009.
שיבון הוהי
שיבון ברנדט הוהי (באנגלית: Siobhán Bernadette Haughey; בסינית: 何詩蓓; נולדה ב-30 באוקטובר 1997) היא שחיינית מהונג קונג, סגנית אלופה האולימפית (טוקיו 2020), סגנית אלופת העולם (פוקואוקה 2023) ואלופת העולם בבריכת 25 מטר (אבו דאבי 2021) במשחה ל-100 מטר חופשי, פעמים ברציפות אלופת העולם בבריכת 25 מטר (אבו דאבי 2021 ומלבורן 2022) ושיאנית העולם בבריכת 25 מטר במשחה ל-200 מטר חופשי.
ביוגרפיה
הוהי נולדה וגדלה בהונג קונג לאבא אירי ואמא ילידת הונג קונג. אביה, דרץ', הוא האחיין של צ'ארלס הוהי טישך (ראש ממשלת אירלנד). היא למדה באוניברסיטת מישיגן.
אלופת העולם לנוער
באליפות העולם לנוער שנערכה בדובאי באוגוסט 2013 זכתה הוהי בשתי מדליות, זהב וארד. מדליית זהב במשחה ל-100 מטר חופשי בשיא אליפות חדש של 54.47 שניות, לפני רותה מיילוטיטה מליטא (54.94 שניות) ומדליית ארד במשחה ל-50 מטר חופשי בתוצאה של 25.38 שניות.
2014
באולימפיאדת הנוער שנערכה בנאנג'ינג, הרפובליקה העממית של סין באוגוסט 2014 זכתה הוהי בשתי מדליות כסף, במשחה ל-100 מטר חופשי בתוצאה של 54.61 שניות ובמשחה ל-200 מטר מעורב אישי בתוצאה של 2:13.21 דקות. נוסף לכך, היא סיימה במקום חמישי במשחה ל-50 מטר חופשי בתוצאה של 25.61 שניות ובמקום שישי במשחה ל-200 מטר חופשי בתוצאה של 2:00.08 דקות.
2016
באולימפיאדת ריו דה ז'ניירו (2016) סיימה הוהי במקום 14 במשחה ל-200 מטר חופשי בתוצאה של 1:57.56 דקות. בשלב המוקדמות היא קבעה שיא לאומי חדש של 1:56.91 דקות ועלתה תשיעית לשלב חצי הגמר.